《崖门吊古三首 其三》
明代·吴旦

误国由来一字间，上方无剑讨神奸。虞渊日入谁能取，沧海龙游遂不还。

夜后蜀禽犹迸血，秋来湘竹总成斑。丹青俎豆休明事，一簇崇祠几仞山。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。